Document ID: 31999R2745

Padomes Regula (EK) Nr. 2745/1999
(1999. gada 17. decembris)
par grozījumiem Regulā (EK) Nr. 2505/96 par autonomu Kopienas tarifa kvotu atklāšanu atsevišķiem lauksaimniecības un rūpniecības ražojumiem un to pārvaldi
EIROPAS SAVIENĪBAS PADOME,
ņemot vērā Eiropas Kopienas dibināšanas līgumu, jo īpaši tā 26. pantu,
ņemot vērā Komisijas priekšlikumu,
tā kā:
(1) Pamatojoties uz Regulu (EK) Nr. 2505/96 [1], Padome ir atklājusi Kopienas tarifu kvotas atsevišķiem lauksaimniecības un rūpniecības ražojumiem; Kopienas pieprasījums pēc šiem ražojumiem būtu jāapmierina saskaņā ar vislabvēlīgākajiem nosacījumiem; Kopienas tarifa kvotas attiecīgiem apjomiem tādēļ būtu jānosaka saskaņā ar samazinātu vai nulles nodokļu likmi un jāpaaugstina vai jāpaplašina dažas esošās tarifa kvotas, reizē izvairoties no traucējumiem šo ražojumu tirgū.
(2) Kopienas interesēs vairs nav paturēt spēkā Kopienas tarifa kvotas dažiem ražojumiem, uz kuriem attiecas iepriekšminētā Regula, un tādēļ šie ražojumi I pielikuma tabulā jāsvītro.
(3) Lai ņemtu vērā daudzos grozījumus, kas stājas spēkā 2000. gada 1. janvārī, un lai lietotājiem radītu lielāku skaidrību, iepriekšminētās Regulas I pielikums jāaizstāj ar šās regulas pielikumu.
(4) Ņemot vērā iepriekšminētās Regulas nozīmi Eiropas rūpniecībā un prasību, lai tā stātos spēkā 2000. gada 1. janvārī, ir jāatgādina steidzamības princips, kas minēts Amsterdamas Līguma papildu Protokola I nodaļas 3. punktā attiecībā uz valstu parlamentu nozīmi Eiropas Savienībā.
(5) Tā kā Regulā (EK) Nr. 2505/96 tāpēc jāizdara grozījumi,
IR PIEŅĒMUSI ŠO REGULU.
1. pants
Regulas (EK) Nr. 2505/96 I pielikumu attiecībā uz kvotām laika posmam no 1999. gada 1. janvāra līdz 31. decembrim groza šādi:
- kārtas numurs 09.2711 - tarifa kvotas lielumu maina uz 1035000 tonnām,
- kārtas numurs 09.2939 - tarifa kvotas lielumu maina uz 135000000 vienībām,
- kārtas numurs 09.2943 - tarifa kvotas lielumu maina uz 60000000 vienībām,
- kārtas numurs 09.2944 - tarifa kvotas lielumu maina uz 48000000 vienībām,
- kārtas numurs 09.2959 - tarifa kvotas lielumu maina uz 60000 tonnām,
- kārtas numurs 09.2966 - tarifa kvotas lielumu maina uz 12000 tonnām,
2. pants
Regulas (EK) Nr. 2505/96 I pielikuma tabulu aizstāj ar šās regulas pielikuma tabulu.
3. pants
Šī regula stājas spēkā septītajā dienā pēc publicēšanas Eiropas Kopienu Oficiālajā Vēstnesī.
To piemēro no 2000. gada 1. janvāra, izņemot 1. pantu, ko piemēro no 1999. gada 1. janvāra.
Šī regula uzliek saistības kopumā un ir tieši piemērojama visās dalībvalstīs.
Briselē, 1999. gada 17. decembrī

Labels: 3
1
6